স্টাফ রিপোর্টার : খাদ্য ও খাদ্যবহির্ভূত দুই খাতেই নতুন নতুন উদ্যোগে আসছে প্রাণ-আরএফএল গ্রুপ। এরই ধারাবাহিকতায় এবার পাদুকা শিল্পে যুক্ত হলো দেশের শীর্ষস্থানীয় এ শিল্প গ্রুপ। প্রাণ-আরএফএলের জুতার ব্র্যান্ডের নাম দেওয়া হয়েছে ‘ওয়াকার’। সম্প্রতি রাজধানীর বাড্ডায় আরএফএলের প্রধান কার্যালয়ে নতুন পণ্যের মোড়ক উন্মোচন করেন প্রতিষ্ঠানটির ব্যবস্থাপনা পরিচালক আরএন পাল।